Publication: Magyar Közlöny
Issue: MK-2001-159 (Year: 2001, Number: 159)
Era: 1990-2004
Section: 1. sor 3. oszlop = a 192/2000. (XI. 24.) Korm. rendelet
Paragraph Index: 389

1. sor 3. oszlop = a 192/2000. (XI. 24.) Korm. rendelet Mérleg B) Befektetések + E/2 Bankbetét, pénztár összesen. 13/A tábla A biztosító személyi állományának bemutatására szolgál a táblázat. Létszám: az igazgatási dolgozók; a kockázat elbírálók, kárszakértők és kárügyintézők; üzleti dolgozók; saját állományú üzletkötő összesen esetében az átlagos állományi létszámot kell megadni. Bérköltség: itt kell szerepeltetni az ilyen jogcímen a tárgyévben elszámolt bért. Felső vezetés: idesorolandó a biztosító első számú vezetője, elnök, a vezető biztosításmatematikus, a vezető jogtanácsos, a számviteli rendért felelős vezető, valamint az egyesületi titkár és azon egyéb személyek is, akik a felső vezetést alkotják. Üzleti dolgozók: idesorolandók az üzletszerzés közvetlen irányításával foglalkozó dolgozók (pl. instruktorok, üzleti vezetők stb.). Megbízással dolgozó, egyéb munkatársak: idetartoznak a szerződéssel, megbízással (nem biztosítóval fennálló munkaviszonyban foglalkoztatott) dolgozó munkatársak (pl. felügyelő bizottság tagja, orvosok, szakértők stb.). Az 1.2. „megbízással dolgozó, egyéb munkatársak” és az „egyéni vállalkozó” sorokban a számított létszámot kell közölni. A 4. oszlopban az elszámolt jutalék összegét, a 6. oszlopban a biztosítás közvetítéssel kapcsolatos valamennyi költséget kell kimutatni, a jutalékok terhére elszámolt tárgyidőszaki költséggel együtt.

Source: https://magyarkozlony.hu/hivatalos-lapok/0bb921a70ff6d23b2e41ae5524b70c401621188d/dokumentumok/944763bfca79a4ef0eb3be9b81300c3fe88f4cbb/letoltes